Droogtehulp aan boereFoto: www.skymetweather.com Die burgerregte-organisasie AfriForum het Vrydag aangekondig dat hy boere in gebiede wat deur die teisterende droogte gekniehalter word, van hulp gaan wees. Volgens Henk Maree, woordvoerder van AfriForum, is daar boere wat nie genoeg weiding vir hul vee het nie. “Ons gaan hande met die TLU vat om verligting te probeer bring, deur die verskaffing van weiding.” Maree het gesê verskeie dorpe het nie drinkwater om in inwoners se basiese behoeftes te voorsien nie. “Ons kan nie anders as om te help nie,” het hy gesê. AfriForum se veldtog maak staat op skenkings van die publiek. “Ons sal alle skenkings wat gemaak word verdubbel,” het Maree gesê. Wil jy betrokke raak? Klik hier.